Lea Desandre

Lea DESANDRE, (itale prononcenda "Lea Dezandre") naskiĝis en 1993(franclingve) https://www.jeunes-talents.org/musiciens/1431/Lea-Desandre/ , estas franc-itala mezosoprana kantistino.

 Biografio 
Lea Desandre, junaĝe, ŝategis dancadon, sed kiam 12-jaraĝa, ŝia profesoro pri muziko proponis al ŝi aniĝi al la infana ĥoro de la Opero de Parizo. Ŝia modelo estis tiame Nathaly Dessay, kies ŝi estis "fanego"(franclingve) Benita Lea Desandre  ĉe Libération, 22-a de junio 2017. Ĉi-aĝe, sidlokoj en operoj estis malmultekostaj, tial ŝi povis sekvadi al Nathaly Dessay: "Dank'al miaj abonoj, mi aliris ĉiujn parizajn koncertejojn kaj nutris min per muziko"(franca) Juna talento: Lea Desandre , ĉe Opera magazine. Ŝi frekventis la operajn loĝiojn por renkonti la kantistinojn kiuj logegis ŝin, iuj el ili adoptis kaj konsilis ŝin, logitaj de ŝia adoleska sincereco.
Ŝi poste studis en la regiona konservatorio de Boulogne-Billancourt kaj en Venecio, ĉe la kontraldo Sara Mingardo. "Ŝi gastigis min kaj diris al mi: ni legos notojn, kaj ni finfine trovos tiun, kiu vi estas".

En 2013, ŝi venkis la 1-an premion "Juna espero" de la Granda Teatrejo de Bordozo.

Post aniĝinti la lirikan atelieron de la Opero Fuoco, ŝi ekkarieris kiel sola kantistino en la Teatro de la Elizeaj Kampoj en 2014(franclingve) Lea Desandre: biografio ĉe Ôlyrix.

Ŝi pludaŭrigis sian perfektiĝon ĉe Sara Mingardo, Valérie Guillorit kaj Véronique Gens kaj estis rimarkata de la orkestrestro William Christie, kaj aniĝis al lia akademio por junaj kantistoj "Le jardin des voix" (eo: "La ĝardeno de la voĉoj")(en) Biografio (oficiala retejo).

Ŝi poste aniĝis al la ensemblo Les Arts Florissants kun kiu ŝi koncertis en Ŝanhajo okaze de la unua Ŝanhaja baroka festivalo.

Premiita de la 7-a eldono de "Le jardin des voix", ŝi ekde 2015 edukiĝis ĉe William Christie kaj Paul Agnew pri la itala baroka repertuaro kaj turneis mondskale kun la skipo de Christie.

En 2016, ŝi ekkarieris operarte en spektaklo de Médée de Luigi Cherubini kaj estis premiita kadre de la premio HSBC 2016 en la Festivalo Internacia pri lirika arto de Aix-en ProvenceLea Desandre, mezosoprano, ĉe L'agence.

La , ŝi estis kronita "Lirikartista malkovro" ĉe la Victoires de la musique classique.

Ŝi poste venkis la premion "Juna talento" de la publikaj francparolantaj amaskomunikiloj, premio atribuita ĉiujare de la kvar radiostacioj (France Musique, Musiq'3, ICI Musique kaj Espace 2) kiuj konstituas la grupon Klasika Muziko de la publikaj francparolantaj amaskomunikiloj.

En 2018, ŝi aniĝis al la baroka ensembleo "Jupiter" kreita de la liutisto Thomas Dunford.

Kvankam baroka mezosoprano, ŝi ne volas fakuliĝi pri la kantado de la 17-a jarcento: "Mi deziras plivastigi mian repertuaron, kaj miaj estontaj devontigoj transiros kronologie al la klasika epoko".

En 2020, ŝi estis dungata kadre de la Festivalo de Salcburgo por kanti la rolon de Despina en la opero Così fan tutte de Mozart.

En 2022, Lea Desandre kantas la rolon de Cherubino en La geedziĝo de Figaro de Mozart en la produktado de la Pariza Opero kie ŝi faris sian debuton, rimarkitan fare de kritikistoj.

 Diskografio 
 2017 : Berenice, che fai ? de Lea Desandre, Natalie Perez kaj Chantal Santon-Jeffery, kun la esemblo Opera Fuoco estrita de David Stern
 2018 : Handel : Italian Cantatas, Sabine Devieilhe kaj Lea Desandre, kun Le Concert d'Astrée estrita de Emmanuelle Haïm (Erato Warner Classics)
 2018 : Cities II de la gitaristo Thibault Cauvin (Sony Classical)
 2019 : Vivaldi (konĉertoj kaj arioj el oratorioj) kun la esemblo Jupiter kaj la liutisto Thomas Dunford (Alpha)
 2019 : L'incoronazione di Poppea
 2019 : Orphée et Eurydice
 2020 : Vespro della Beata Vergine
 2020 : Stravaganza d'Amore!
 2020 : Orphée aux Enfers
 2021 : Così fan tutte
 2021 : Amazone, kun Thomas Dunford kaj la esemblo Jupiter
 2021 : Hippolyte et Aricie

 Referencoj 

 Eksteraj ligiloj 

 Oficiala retejo: https://www.leadesandre.com
 Retejo de Jupiter: https://www.jupiter-ensemble.com
 Videoj:
 Lea Desandre kantanta "Scherza infida" de Händel kun la ensembleo Les Arts Florissants estrita de William Christie: https://www.youtube.com/watch?v=jUw1hoheALY&list=RDMMjUw1hoheALY&start_radio=1&ab_channel=Culturebox
 Lea Desandre kantanta "Juditha triumphans" kun la ensembleo Jupiter: https://www.youtube.com/watch?v=ZxrBSad5FWQ&list=RDMMjUw1hoheALY&index=3&ab_channel=AlphaClassics

Kategorio:Operkantistoj
Kategorio:Francaj operkantistoj
Kategorio:Baroka muziko